প্রত্যাবর্তন
প্রত্যাবর্তন বাংলাদেশের সঙ্গীতশিল্পী তাহসানের পঞ্চম একক অ্যালবাম। অ্যালবামটি ২০১১ সালের ১৪ ফেব্রুয়ারি মুক্তি পায়। প্যালবামে গানের সংখ্যা ১২টি। এই অয়ালবামটি অসাধারণ নামে মুক্তি পাওয়ার কথা থাকলেও পরে প্রত্যাবর্তন নামে মুক্তি পায়। অ্যালবামের নাম পরিবর্তন করে 'প্রত্যাবর্তন' করা প্রসঙ্গে তাহসান বলেন, 'প্রথম প্রেমের অনুভূতিটা আসলে অনেক মজার। প্রায়ই আমার মনে হয়, ভালোবাসার মানুষটির সঙ্গে যদি নতুন করে প্রেম শুরু করতে পারতাম! এ চিন্তা থেকেই গানটি লেখা। গানের কথাগুলো এমন, 'আমি আবার আরেকটাবার তোমার প্রেমে পড়তে চাই।' গানটির গল্প প্রেমিকার কাছে প্রত্যাবর্তন নিয়ে। তা ছাড়া অনেক দিন পর অ্যালবাম নিয়ে শ্রোতার সামনে হাজির হচ্ছি। 'প্রত্যাবর্তন' নাম রাখার এটিও একটি কারণ।